તાવ અને બીમારીઓનો ભોગ માત્ર માણસો જ બને છે એવું નથી ભગવાનને પણ આ દુ:ખ માંથી પસાર થવું પડે છે. વર્ષમાં એકવાર ભગવાન જાતે બીમારીનો ભોગ બને છે. આખી દુનિયાને રોગો માંથી મુક્તિ અપાવનાર ભગવાન જગન્નાથ પણ જેઠ માસની સ્નાન પૂર્ણિમાના દિવસે બીમાર પડી જાય છે. ભગવાન પણ ભક્તોની જેમ જ પોતાનો ઈલાજ કરાવે છે. તેમને દવા રૂપે ઉકાળા આપવામાં આવે છે. ભગવાન જગન્નાથ પંદર દિવસ સુધી આરામ કરે છે અને ભક્તોને દર્શન આપતા નથી. આ જ કારણે ભગવાન જગન્નાથનાં દ્વાર પણ પંદર દિવસ બંધ રહે છે.